
จัดทำโดย
กองสาธารณสุขและสิ่งแวดล้อม
เทศบาลตำบลหัวสำโรง
สวัสดีครับ  พ่อแม่พี่น้องชาวตำบลหัวสำโรงทุกท่าน   "พลังงาน" ถือเป็นสิ่งที่มีค่าและมีความจำเป็นต่อการดำรงชีวิตประจำวันของเราทุกคนไม่ว่าจะเป็น พลังงานน้ำมันและพลังงานไฟฟ้า ซึ่งความต้องการใช้พลังงานมีอัตราที่เพิ่มมากขึ้นทุก ๆ ปี ในขณะที่พลังงานต่าง ๆ มีอยู่อย่างจำกัด ดังนั้น วิธีการประหยัดพลังงานซึ่งทำได้ทุกแห่งไม่ว่าจะในบ้าน ในรถยนต์ ในโรงเรียน และในสถานที่ทำงาน แต่ปัญหาอยู่ที่ว่าเราจะทำอย่างไรถึงจะช่วยกันประหยัดพลังงานของชาติให้เพียงพอต่อความต้องการใช้ของทุกคนได้ 
	ดังนั้น เทศบาลตำบลหัวสำโรง จึงขอแนะนำวิธีการประหยัดพลังงานง่ายๆ ดังนี้

	       การประหยัดไฟฟ้า

1. ปิดเครื่องใช้ไฟฟ้าทุกครั้งที่เลิกใช้งาน และเลือกอุปกรณ์ไฟฟ้าที่มีฉลากเบอร์ 5 ควรใช้สีอ่อนตกแต่ง  
   อาคารเพื่อลดอุณหภูมิความร้อนจากภายนอกอาคาร
2. ถ้าออกจากห้องเกิน 1 ชั่วโมง ควรปิดเครื่องปรับอากาศทุกครั้ง หมั่นทำความสะอาดแผ่นกรองอากาศ และตั้งอุณหภูมิที่ 25 ?C
3. ตรวจสอบอุดรอยรั่วในห้องและปิดประตูทุกครั้งก่อนใช้เครื่องปรับอากาศ
4. ถ้าไม่จำเป็นควรใช้พัดลมแทนเครื่องปรับอากาศ
5. ใช้โคมไฟที่มีแผ่นสะท้อนแสง เพื่อช่วยกระจายความสว่าง
6. เลือกขนาดตู้เย็นให้เหมาะสมกับขนาดของครอบครัว ไม่ควรนำของร้อนเข้าแช่ตู้เย็นและเปิดตู้เย็นบ่อย ควรปิดให้สนิททุกครั้งหลังเปิด
7. ไม่ควรพรมน้ำจนแฉะเวลารีดผ้าเพราะต้องใช้ไฟในการรีดมากขึ้น ดึงปลั๊กออกก่อนรีดผ้าเสร็จ เพราะสามารถใช้ความร้อนรีดต่อได้
8. ดูโทรทัศน์เครื่องเดียวร่วมกันทั้งบ้าน และปิดทันทีเมื่อไม่มีคนดู
9. ใช้เตาแก๊สหุงต้มแทนเตาไฟฟ้า
10. หมั่นซ่อมบำรุงอุปกรณ์ไฟฟ้า 

	       การประหยัดน้ำมัน

1. ตรวจสอบลมยางเป็นประจำไม่ให้ยางอ่อนเกินไป
2. สับเปลี่ยนยาง ตรวจตั้งศูนย์ล้อตามกำหนด เปลี่ยนน้ำมันเครื่อง และไส้กรองน้ำมันเครื่องตามความเหมาะสม
3. ดับเครื่องยนต์ทุกครั้งเมื่อต้องจอดรถนาน ๆ
4. ควรใช้เกียร์ให้เหมาะสมกับสภาพเส้นทาง
5. ไม่ออกรถกระชาก ไม่เลี้ยงคลัทช์เร่งเครื่อง
6. ไม่เร่งเครื่องยนต์ตอนเกียร์ว่าง
7. ไม่ต้องอุ่นเครื่อง ขับช้า ๆ เครื่องจะอุ่นเอง
ที่ 1 - 2 กม. แรก
8. ไม่บรรทุกน้ำหนักเกินพิกัด ไม่ควรลากเกียร์ต่ำนาน ๆ
9. ใช้ระบบการใช้รถร่วมกัน (Car pool) หมั่นศึกษาทางลัด ประหยัดทั้งเวลาและน้ำมัน 
เดินทางใกล้ ๆใช้จักรยาน
10. ควรใช้น้ำมันที่มีค่าออกเทนเหมาะกับชนิดของรถ 








วิธีการประหยัดพลังงานที่กล่าวข้างต้นเป็นเพียงส่วนหนึ่งเท่านั้น ยังมีอีกหลากหลายวิธีที่เราสามารถประหยัดพลังงานได้ จึงขอเชิญชวนทุกคนให้ความสำคัญกับการประหยัดพลังงาน ช่วยกันคนละไม้คนละมือก็สามารถช่วยชาติประหยัดงบประมาณในการจัดหาพลังงานมาใช้ได้และยังช่วยทำให้สิ่งแวดล้อมดีขึ้นอีกด้วย 

ข้อมูลจาก : กองทุนเพื่อส่งเสริมการอนุรักษ์พลังงาน สำนักงานคณะกรรมการนโยบายพลังงานแห่งชาติ

